मार्सल नै समस्या ते रहस्य च फर्क दस्सेआ। समस्या दा बौद्धक वशलेँषण ते हल होई सकदा ऐ पर ईश्वर, आत्मा, स्व, ए रहस्य न। इन्दे सबूत तुप्पने बड़े औखे न। ईश्वर ते सारे परशामें दा, सबूतें दा आधार ऐ। उसी कियां साबत करना। रहस्य दी पछान ते ओदे कन्नै इकरूप होइऐ गै होई सकदी ऐ। जित्थे द्धैत ते भेत खत्म होई जन्दा ऐ। ए पूर्ण मिलन प्रेम कन्ने हुन्दा ऐ। इसी मार्सल ‘कुएटिव फाइडैलिटी’ सर्जनात्मक निष्ठआ आखदा ऐ। ए उस रहस्य गी समझने ते तात्विक अस्तित्व दे कन्ने सहभागी होने दी इच्छेआ। रहस्य कृपा बगैर नेईं समझेआ जाई सकदा। ‘ग्रेस’ कृपा दा आधार श्रद्धा ऐ। ते श्रद्धा ते प्रेम दमैं इक न। अस्तित्व ते स्वामित्व समस्या ने रहस्य, इनें दौं बचारें राहें जीवनै दी गुत्थी गी समझने आस्तै तर्क दी व्यर्थता दा पता लगदा ऐ। उसी परोक्ष दी अनुभूति कन्ने गै समझेआ जाई सकदा ऐ। मार्सल चिंतन दे स्तर उप्पर केईं गम्भीर बचारें गी ‘ईश्वर’ ते ‘अस’ जनेह् सुआलें गी समझने ते हल करने दी कोशश करदे न।